ครม.ไฟเขียว เปลี่ยนกฎกระทรวง ดัน กัญชง เป็นพืชเศรษฐกิจชนิดใหม่ 
ครม.ไฟเขียว เห็นชอบ ร่างกฎกระทรวง ดันกัญชงเป็นพืชเศรษฐกิจชนิดใหม่ คุณสมบัติบำรุงโลหิต รักษาอาการปวดศีรษะ ปวดไมเกรน ชี้ สอดคล้องยุทธศาสตร์ชาติสร้างรายได้ วันที่ 28 ม.ค. ที่ทำเนียบรัฐบาล นางสาวไตรศุลี ไตรสรณกุล รองโฆษกรัฐบาล แถลงผลการประชุมคณะรัฐมนตรี (ครม.) ว่า ที่ประชุมครม. มีมติเห็นชอบร่างกฎกระทรวง การขออนุญาตและการอนุญาตผลิตนำเข้าส่งออกจำหน่าย หรือมีไว้ในครอบครองซึ่งยาเสพติดให้โทษ ประเภท 5 เฉพาะกัญชงทั้งนี้ รัฐบาลกำลังผลักดันกัญชง ให้เป็นพืชเศรษฐกิจชนิดใหม่เพราะมีคุณสมบัติเป็นยาบำรุงโลหิตช่วยทำให้รู้สึกผ่อนคลาย สดชื่น และรักษาอาการปวดศีรษะ ไมเกรน รวมถึงเปลือก และลำต้นยังเป็นเส้นใยได้ด้วยขณะที่เนื้อสามารถผลิตเป็นกระดาษได้ และแกนสามารถนำไปทำเป็นพลังงานชีวมวล เช่น เฟอร์นิเจอร์ แกนแอลกอฮอล์ ซึ่งกระทรวงสาธารณสุขได้ออกกฎกระทรวงเพื่อแก้ไขกฎกระทรวงเดิม เพราะกฎกระทรวงเดิมมีความเข้มงวดและไม่เหมาะสมกับสถานการณ์ปัจจุบัน ขณะที่กฎหมายใหม่มีความสอดคล้องกับยุทธศาสตร์ชาติในการสร้างรายได้ และเพิ่มขีดความสามารถในการแข่งขันในการพัฒนาประเทศและเป็นไปตามนโยบายเร่งด่วนของคณะรัฐมนตรี ในการให้ความช่วยเหลือเกษตรกรและพัฒนานวัตกรรมด้านการเกษตร
ครม.ไฟเขียว เห็นชอบ ร่างกฎกระทรวง ดันกัญชงเป็นพืชเศรษฐกิจชนิดใหม่ คุณสมบัติบำรุงโลหิต รักษาอาการปวดศีรษะ ปวดไมเกรน ชี้ สอดคล้องยุทธศาสตร์ชาติสร้างรายได้ 
กัญชง,ปลูกกัญชง,กฎกระทรวง,พืชเศรษฐกิจชนิดใหม่,มติครม.,ไตรศุลี ไตรสรณกุล,รองโฆษกรัฐบาล,ข่าวทั่วไป